Dielsdorf ZH
Tielschtoorf oder salopp Tieli (amtlich Dielsdorf) isch e politischi Gmäind im Bezirk Tielschtoorf im Kanton Züri, Schwiiz.

Geografi 
Tielschtoorf liit am Oschtfuess vo de Lägere am Iigang zum Weentel (Wehntal). S Piet vo de Gmäind umfasst 33,4 % landwirtschaftlichi Flèchi, 29,8 % Wald, 26,2 % Sidligsflechi, 8,7 % Vercheersflechi und 1 % Gwässerflechi. Naachbergmäinde sind Schtäimuur im Norde, Niderhasli im Oschte, Buchs im Süde und Rägischbëërg im Weschte.

Gschicht 
Tielschtoorf isch zum eschte Mal gnamset worde im Jaar 861 als Theolvesthoruf.

Bevölkerigsentwicklig 
Quälle: Bundesamt für Statistik 2005

De Uusländeraatäil liit bi 27,2 % (Stand 2011).

Religion 
34,1% vo de Iiwooner sind evangelisch-reformiert, 28,0% sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 3,0 %, CVP 3,9 %, EDU 5,5 %, EVP 2,8 %, FDP 11,0 %. GLP 9,7 %, GP 9,3 %, SP 16,8 %, SVP 37,6 %, Suschtigi 0,5 %.

Gmäindspresidänt isch de Andreas Denz (Stand 2012).

Wirtschaft 
D Arbetslosigkäit isch im Jaar 2010 bi 3,8 % gläge.

Tieläkt 
De züritüütsch Tieläkt vo Tielschtoorf ghört zue de Unterländer Mundarte.

Literatur  
 Hermann Fietz: Die Kunstdenkmäler des Kantons Zürich, Band II: Die Bezirke Bülach, Dielsdorf, Hinwil, Horgen und Meilen. (= Kunstdenkmäler der Schweiz. Band 15). Hrsg. von der Gesellschaft für Schweizerische Kunstgeschichte GSK. Bern 1943. .

Weblink 

 www.dielsdorf.ch

Fuessnote 

Ort (Kanton Züri)